CELEX: 62022CN0046
Language: ro
Date: 2022-01-20 00:00:00
Title: Cauza C-46/22 P: Recurs introdus la 20 ianuarie 2022 de Liam Jenkinson împotriva Hotărârii Tribunalului (Camera a doua extinsă) din 10 noiembrie 2021 în cauza T-602/15 RENV, Jenkinson/Consiliul și alții

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/30
            
         
      Recurs introdus la 20 ianuarie 2022 de Liam Jenkinson împotriva Hotărârii Tribunalului (Camera a doua extinsă) din 10 noiembrie 2021 în cauza T-602/15 RENV, Jenkinson/Consiliul și alții
      (Cauza C-46/22 P)
      (2022/C 119/39)
      Limba de procedură: franceza
      
         Părțile
      
      
         Recurent: Liam Jenkinson (reprezentant: N. de Montigny, avocată)
      
         Celelalte părți din procedură: Consiliul Uniunii Europene, Comisia Europeană, Serviciul European de Acțiune Externă, Eulex Kosovo
      
         Concluziile
      
      
                  —
               
               
                  Admiterea recursului și anularea hotărârii atacate;
               
            
                  —
               
               
                  evocarea cauzei și admiterea concluziilor reclamantului în primă instanță;
               
            
                  —
               
               
                  cu titlu subsidiar, trimiterea cauzei spre rejudecare Tribunalului;
               
            
                  —
               
               
                  obligarea intimatelor din recurs la plata tuturor cheltuielilor de judecată efectuate în cadrul procedurii de recurs, precum și în fiecare dintre procedurile anterioare (T-602/15; C-43/17 P; T-602/15 RENV).
               
            
         Motivele și principalele argumente
      
      Primul motiv de recurs este întemeiat pe o interpretare eronată a cererilor și a motivelor prezentate, în sensul că Tribunalul a exclus de la controlul său orice capăt de cerere întemeiat pe o excepție de nelegalitate.
      Al doilea motiv este întemeiat pe restrângerea considerațiilor de fapt și de drept prezentate de recurent și, așadar, a obiectului acțiunii, în sensul că Tribunalul a analizat exclusiv ultima ocupație a recurentului în cadrul Mission Eulex Kosovo.
      Al treilea motiv de recurs se îndreaptă împotriva hotărârii atacate prin care se respinge primul capăt de cerere prezentat cu titlu principal.
      Al patrulea motiv este întemeiat pe aplicarea eronată a principiului egalității de tratament între agenții Uniunii și pe încălcarea articolului 336 TFUE, întrucât Tribunalul a anihilat intenția legiuitorului european de a oferi o acoperire socială minimă tuturor salariaților. Potrivit recurentului, Tribunalul a încălcat de asemenea noțiunea de stat de drept atunci când a exclus orice responsabilitate extracontractuală a intimatelor.
      Al cincilea motiv se îndreaptă împotriva respingerii ca inadmisibil al celui de al treilea capăt de cerere prezentat cu titlu subsidiar în primă instanță. În orice caz, Tribunalul ar fi trebuit să invoce din oficiu anumite motive de ordine publică și să analizeze pe fond dosarul.